CELEX: C2005/229/04
Language: sl
Date: 2005-09-17 00:00:00
Title: Sodba Sodišča (tretji senat) z dne 7. julija 2005 v zadevi C-227/03 (predlog za sprejem predhodne odločbe Rechtbank te Amsterdam): A. J. van Pommeren-Bourgondiën proti Raad van bestuur van de Sociale verzekeringsbank (Socialna varnost — Uredba (EGS) št. 1408/71 — Področje uporabe — Invalidska pokojnina — Ohranitev pravice do dajatev po prenosu stalnega prebivališča v drugo državo članico)

17.9.2005   
            
            
               SL
            
            
               Uradni list Evropske unije
            
            
               C 229/2
            
         
      SODBA SODIŠČA
   
   (tretji senat)
   z dne 7. julija 2005
   v zadevi C-227/03 (predlog za sprejem predhodne odločbe Rechtbank te Amsterdam): A. J. van Pommeren-Bourgondiën proti Raad van bestuur van de Sociale verzekeringsbank (1)
   
   (Socialna varnost - Uredba (EGS) št. 1408/71 - Področje uporabe - Invalidska pokojnina - Ohranitev pravice do dajatev po prenosu stalnega prebivališča v drugo državo članico)
   (2005/C 229/04)
   Jezik postopka: nizozemščina
   V zadevi C-227/03, katere predmet je predlog za sprejem predhodne odločbe na podlagi člena 234 ES, ki ga je vložil Rechtbank te Amsterdam (Nizozemska) z odločbo z dne 21. maja 2003, ki je prispela na Sodišče dne 26. maja 2003, v postopku A. J. van Pommeren-Bourgondiën proti Raad van bestuur van de Sociale verzekeringsbank, je Sodišče (tretji senat), v sestavi: A. Rosas, predsednik senata, J. P. Puissochet (poročevalec), S. von Bahr, U. Lõhmus in A. Ó Caoimh, sodniki, generalni pravobranilec: F. G. Jacobs, sodni tajnik: H. von Holstein, namestnik sodnega tajnika, dne 7. julija 2005 razglasilo sodbo, katere izrek se glasi:
   Člen 39 ES nasprotuje zakonodaji države članice, na podlagi katere je oseba, ki je na njenem ozemlju prenehala z vsakršno poklicno dejavnostjo, za nekatera področja socialne varnosti še naprej obvezno zavarovana samo, če v njej obdrži stalno prebivališče, medtem ko je na podlagi zakonodaje te države članice ta oseba še naprej obvezno zavarovana za druga področja socialne varnosti, čeprav ima stalno prebivališče v drugi državi članici, če so pogoji prostovoljnega zavarovanja za področja, kjer je obvezno zavarovanje prenehalo, manj ugodni od pogojev obveznega zavarovanja.
   
      (1)  UL C 171, 19.7.2003.